Cidália Guterres

Si Cidália Lopes Nobre Mouzinho Guterres iyo an agom kan dating presidente kan Subangan na Timor na si Francisco Guterres asin siring siya na First Lady kan Subangan na Timor SBS poon 20 Mayo 2017 abot 20 May 2022. 

Hali siya sa Isla nin Atauro, sa Subangan na Timor, siya an naging ikaduwang agom ni Francisco Guterres kan 4 Mayo 2002 asin nagkaigwa nin tolong aking lalaki asin sarong babae.

Bago siya ikinasal, si Cidalia Guterres sarong pang-inot na miyembro kan Organização Popular de Mulheres Timorense, an feministang organisasyon kan partido sa FRETILIN na an presidente iyo si Francisco Guterres. 

Pagkatapos kan presidensyal na eleksyon kan 20 Marso 2017, inilunsad ni Lopes Guterres an saiyang paghihingako na makiiba sa mga sosyal na mga aktibidad bilang pag-onra sa mga kababaihan, balo, ilo o mga aking mayong magurang, saka para sa gurang, mga may disabilidad asin mga tawong itinakwil na, maski dai espesipikong sinambit sa konstitusyon nin Subangan na Timor an siring na klase nin mandato para sa mga First Ladies.    Poon kaini, pirmi na siyang nagbibisita sa manlain-lain na institusyon nin sosyedad tanganing maging representante asin maging responsable sa manlain-lain na programang pansosyedad. 

Sa sarong 2017 na survey na ipinublikar kan International Republican Institute, si Cidália Guterres nag-ako nin positibong pagpuna hali  sa 62% kan mga miyembro kan sampled size, mantang an sinundan niya na si Isabel da Costa Ferreira nakaabot sa target na 89%.

 Mga Toltolan 

Kategorya:Mga babaying taga Subangan na Timor
Kategorya:Mga babaying Subangan na Timore
Kategorya:First Lady
Kategorya:Mga First Lady kan Subangan na Timor